|  |  |
| --- | --- |
| Description: http://t3.gstatic.com/images?q=tbn:ANd9GcT6XS8BX02hKxwiXOwSjii9Rk-nArsVifoNCykwvn1KoKkJP0hTsQ | **РЕПУБЛИКА БЪЛГАРИЯ****НАЦИОНАЛНА ЗДРАВНООСИГУРИТЕЛНА КАСА** |

Национална здравноосигурителна каса – РЗОК Варна, на основание чл.10а, ал.2 от ЗДСл, във връзка чл.14, ал.1 и ал.2 от Наредбата за провеждане на конкурсите за държавни служители и Заповед № РД-09-255 от 12.03.2014година на Управителя на НЗОК,

**ОБЯВЯВА КОНКУРС**

**ЗА ДЛЪЖНОСТ ГЛАВЕН ЕСПЕРТ**

**(ЕДНА ЩАТНА БРОЙКА)**

 отдел „Информационни дейности”, дирекция „Специализирана администрация” в РЗОК гр. Варна, при следните условия:

1. Минимални изисквания, предвидени в нормативните актове за заемане на конкурсната длъжност:
* образование: Висше
* степен на образование: Бакалавър
* професионален опит: 2 /две/ години.

или

ранг: IV-ти младши.

1. Предпочитани специалности, по които е придобито образованието:
* Информатика, информационни технологии, електронно изчислителна техника.

3. Специфични изисквания за конкурсната длъжност:

* няма
1. Допълнителни изисквания за заемане на длъжността, съгласно утвърдена длъжностна характеристика:
* Компютърни умения, познания и опит в администриране на компютърни мрежи, администриране на Windows 200x сървър OS и работни станции, работа с AD,OS UNIX.

5. Начин за провеждане на конкурса:

* Решаване на тест
* интервю

6. Необходими документи, които кандидатите следва да представят за участие в конкурса:

* заявление за участие в конкурс /Приложение № 2 от Наредбата за провеждане на конкурсите за държавни служители (НПКДС);
* декларация по чл.17, ал.2, т.1 от НПКДС;
* копие от документи за придобита образователно – квалификационна степен и допълнителни квалификации;
* копие на документи удостоверяващи продължителността и областта на професионалния опит.

7. Документите следва да бъдат представени лично или чрез упълномощено лице с нотариално заверено пълномощно в 10 дневен срок от публикуване на обявлението в сградата на РЗОК гр. Варна, бул.Цар Освободител 76 Г, I етаж, стая 102. Лице за контакт: Цонка Димитрова Проданова - главен експерт в отдел „Счетоводство и човешки ресурси ”, тел.: 052/689053 всеки работен ден от 8.30 до 12.00 часа и от 12.30 до 16.00 часа.

Краен срок за подаване на документите до 16.00 часа на 27.03.2014 година включително.

8. Списъците и други съобщения във връзка с конкурса ще се обявяват на интернет страницата на НЗОК и на информационното табло в сградата на РЗОК гр. Варна, бул.Цар Освободител 76Г, I етаж.

9. Описание на длъжността:

Участва в изграждането, експлоатацията и поддръжката на информационна система за автоматизиране дейността на РЗОК; Извършва системно администриране на информационната система на РЗОК; Осигурява и отговаря за сигурността на информационната система, достъпа и защитата на данните; Създава потребителски акаунти свързани с процедурите по издаване на УКД и работи с личнни данни в съответствие с ЗЗЛД; Разработва инструкции и извършва постоянен контрол за правилното използване на компютърната техника и за защита на информацията в РЗОК от разрушаване, компютърни вируси или други;

Следи за гаранционната и извънгаранционната поддръжка на наличната компютърна техника и софтуерно осигуряване.

10. Размер на основната заплата определена за длъжността - от 360 до 2000 лв.

Образци на заявление за участие в конкурс и декларация по чл.17, ал.2, т.1 от НПКДС могат да се изтеглят от http://www.nhif.bg/.